jkorsvik/nowiki_second_scrape_merged huggingface dataset:
Annette Heick

Annette Heick (født 12. november 1971 i Frederiksberg) er en dansk journalist, programleder, skuespiller, vokalist og forfatter. Hun leste fransk på Københavns Universitet, og avsluttet en eiendomsmeglerutdannelse i 1993. Annette Heick er datter til vokalisten og tekstforfatteren Keld og vokalisten og revyskuespilleren Hilda Heick.
Heick begynte som journalist for B.T. i 1987, og begynte senere i Se og Hør hvor hun var frem til 1996. Fra 2001 til 2002 skrev hun for Ekstra Bladet. Hun har arbeidet som programleder i Danmarks Radio, TV2 og TvDanmark, og fikk i 2003 sitt TV-gjennombrudd med den japanske figuren Ushi Heiku.Annette Heick har vært stemmen til Dolly Duck i Disneys Musehus, Douglas i Lloyd i rommet, prinsesse Atta i Småkryp, Porschen Sally i Biler, Shego i Kim Possible-serien, Sandy Egern i Svampebob Firkant og Yvonne i Olsen-banden på de bonede gulve. I 2008 var hun redaksjonssjef for spørrekonkurransen Gi' mig 5 på TV2, og i 2012 spilte hun rollen som Glinda i musikalen Wicked som gikk på Det Ny Teater i København.I 1988 hadde Heick sin første hit, «Du skælder mig hele tiden ud», som hun sang sammen med Tommy Seebach. I 1991 deltok hun i Dansk Melodi Grand Prix, og fremførte «Du er musikken i mit liv'» sammen med Egil Eldøen, mens i 2007 fremførte hun sin egenskrevne låt «Copenhagen Airport».I 2005 ga Heick ut sitt første album, Right Time, og i 2012 fulgte hun opp med CD-en Grenseløs, som begge ble gitt ut på eget forlag. Som forfatter har Annette Heick bidratt på bøkene Hinsidan, Gør det noget jeg støvsuger imens og Duet for livet.


== Referanser ==


== Eksterne lenker ==
(en) Annette Heick på Internet Movie Database 
(da) Annette Heick på Filmdatabasen 
(da) Annette Heick på danskefilm.dk 
(da) Annette Heick på Scope 
(da) Annette Heick på Scope 
(fr) Annette Heick på Allociné 
(en) Annette Heick hos The Movie Database 
(da) Annette Heick hos danskefilmstemmer.dk 
(en) Annette Heick på Discogs 
(en) Annette Heick på MusicBrainz 
(en) Annette Heick på Spotify 
(da) Hjemmeside
(da) Annette Heick hos danskefilm.dk
(da) Annette Heick hos Danmark Nationalfilmografi
Nannestad Skøyteklubb

Nannestad Skøyteklubb er en tidligere skøyteklubb i Akershus og Oslo Skøytekrets. Det var blant annet faren til Øystein Haugen som startet klubben da Øystein Haugen var 6 år gammel (ca. 1977–1978).


== Kjente løpere med ungdomstid i Nannestad SK ==
Øystein Haugen – 1 sølv og 1 bronse i enkeltdistanse-NM for Ask SK og deltager i verdenscupen på skøyter, og senere vært sportssjef i Norges Skøyteforbund.
Siw Sviggum – 1 sølv og 5 bronse i enkeltdistanse-NM for Hortens SK og deltager i EM og junior-VM og verdenscupen på skøyter.


== Referanser ==


== Litteratur ==
Herud, Tora, red. (1998). Nye tider : Ask skøyteklubb (ASK) 75 år. Oslo. s. 63 sider. ISBN 8299490405.  [Digitalisert på Bokhylla.no av Nasjonalbiblioteket / Tilgang for norske IP-adresser]
Nannestad SK

Nannestad SK kan være en forkortelse både for:

Nannestad Skiklubb
Nannestad Skøyteklubb
Hilda Heick

Hilda Jytte Heick (født Nielsen 19. mai 1946 i København) er en dansk sanger og utdannet innen data og programmering. Heick debuterte musikalsk i 1976 sammen med ektemannen Keld Heick og låten «Do You Speak English?».Fra 1981 begynte Hilda Heick å opptre sammen med ektemannen under navnet Keld & Hilda. Sammen deltok de som artister i Dansk Melodi Grand Prix i 1986, 1987, 1989 og 1992. Heick var direktør for Nykøbing F. Revyen i perioden 1993–1998. Ekteparet har også skrevet biografien Duet for livet som ble utgitt i 2009. Parets datter, Annette, er også en kjent sanger og skuespiller i Danmark.  


== Se også ==
Annette Heick
Keld Heick


== Referanser ==


== Eksterne lenker ==
(en) Hilda Heick – kategori av bilder, video eller lyd på Commons 
(en) Hilda Heick på Internet Movie Database 
(da) Hilda Heick på Filmdatabasen 
(da) Hilda Heick på danskefilm.dk 
(da) Hilda Heick hos danskefilmstemmer.dk 
(en) Hilda Heick på Discogs 
(en) Hilda Heick på MusicBrainz 
Keld og Hildas hjemmeside
Melåa

Melåa (også kalt Melåelva) er ei elv i Kvæfjord kommune i Troms og Finnmark. Den renner ut fra Førstevatnet (340 moh.), som er det nederste av de syv vatnene som utgjør Melåvatnan. Den renner derfra i hovedsakelig vestlig retning til den munner ut i Austerfjorden ved bygda Melåa. Elva er 5,9 km lang (17,7 km regnet fra øverste kilde), og har et nedbørfelt på 45,76 km². Middelvannføringen ved munningen er 2,12 m³/s.Elva har utspring som flere småbekker nord for Jakobstinden (975 moh.), i den sentrale delen av østre Hinnøya. Bekkene samles til ei elv og renner ut i Sjuendevatnet (390 moh.), som er det øverste av Melåvatnan. Melåvatnan består av syv vatn som ligger på rekke og rad på et platå like over tregrensa.Vassdraget ble vernet mot kraftutbygging i Verneplan I for vassdrag i 1973. Vernet ble begrunnet med vassdragets urørthet og dets betydning som frilufts- og utfartsområde for befolkningen i Harstad og andre steder i distriktet. Forut for vernevedtaket var det beregnet at en ved å utnytte fallet fra Melåvatnan til et kraftverk ved fjorden kunne fått en årlig produksjon på 24 GWh. De fleste av Melåvatnan ville i så fall blitt regulert.


== Referanser ==
21. serierunde i Tippeligaen 2014

21. serierunde i Tippeligaen 2014 startet fredag 22. august klokken 19 med Sandnes Ulf mot Viking. Runden fortsatte med to kamper lørdag 23. august. Strømsgodset mot Stabæk klokken 15.30. Og Vålerenga mot Brann klokken 18. Runden avsluttet søndag 24. august med Odd mot Start klokken 15.30, tre kamper klokken 18, og Molde mot Aalesund klokken 19.


== Kampfakta ==
Fredag 22. august 2014

Lørdag 23. august 2014

Søndag 24. august 2014
Sprint-NM på skøyter junior 2004

Sprint-NM på skøyter junior 2004 ble avholdt 3. og 4. januar 2004 på Kanebogen stadion på Kanebogen i Harstad.Teknisk arrangør var Harstad Skøyteklubb.
Juniornorgesmestere i sprint ble Maren Haugli, Jevnaker IF for damene, og Dag-Erik Kleven, Sander IL for herrene.


== Sammenlagt damer junior ==


== Sammenlagt herrer junior ==


== Kilder ==
Eng, Trond og Teigen, Magne, red. (2005). «Kvinner, Junior – Sprint». Norske Mesterskap på skøyter 1894–2005 (norsk) (3 utg.). Askim / Veggli. s. 185. Arkivert fra originalen 26. juli 2017. Besøkt 26. august 2014. CS1-vedlikehold: Flere navn: redaktørliste (link)
Eng, Trond og Teigen, Magne, red. (2005). «Menn, Junior – Sprint». Norske Mesterskap på skøyter 1894–2005 (norsk) (3 utg.). Askim / Veggli. s. 150. Arkivert fra originalen 26. juli 2017. Besøkt 26. august 2014. CS1-vedlikehold: Flere navn: redaktørliste (link)


== Eksterne lenker ==
(en) Sprint-NM på skøyter 2004, Junior kvinner – Resultatoversikt på SpeedSkatingNews.info.
(en) Sprint-NM på skøyter 2004, Junior menn – Resultatoversikt på SpeedSkatingNews.info.
Adrian Ghenie

Adrian Ghenie (født 13. august 1977 i Baia Mare) er en rumensk kunstmaler.
Ghenie, hvis far var tannlege, studerte på Kunst- og Kunsthåndverkskolen i Baia Mare mellom 1991 og 1994. Deretter studerte han ved Kunst- og Designhøyskolen i Cluj, etter at han kom inn på tredje forsøket. Han ble ferdig i 2001, og flyttet i 2013 til Berlin, Tyskland.Ghenie, som ikke bruker pensler men spatler når han maler, solgte i juni 2014 maleriet The Fake Rothko for £1 426 000 ($2 428 140).I 2005 grunnla han sammen med vennen Mihai Pop kunstgalleriet «Galeria Plan B» i Cluj.Hans malerier er blitt kjøpt av Centre Georges Pompidou, Hammer Museet, Los Angeles, Samtidskunstmuseet, Los Angeles, Samtidskunstmuseet, Antwerpen, Samtidskunstmuseet, San Francisco, Stedelijk Museum voor Actuele Kunst, Gent osv.I 2016 ble hans maleri «The Sunflowers in 1937» solgt for 4,5 millioner amerikanske dollar, «Nickleodeon» (2008) for 7,1 millioner pund (inkl. gebyrer) av Christie's, og han ble ansett for å være «den neste Bacon».


== Referanser ==
Costa Ricas bevaringsområder

Costa Rica er delt inn i 11 geografiske bevaringsområder (spansk: Áreas de Conservación). Til sammen dekker de hele landet, og må derfor ikke forveksles med verneområder. Hvert av bevaringsområdene inneholder flere ulike typer verneområder. Bevaringsområdene ble oppretta i 1998, og fungerer som administrative områder for Sistema Nacional de Áreas de Conservación (SINAC), som har ansvaret for verneområdene i landet.


== Liste over bevaringsområder ==

De 11 bevaringsområdene er de følgende:

Arenal Tempisque bevaringsområde (ACA-T)
Tortuguero bevaringsområde (ACTO)
Tempisque bevaringsområde (ACT)
Isla del Coco marine bevaringsområde (ACMIC)
Osa bevaringsområde (ACOSA)
Guanacaste bevaringsområde (ACG)
Cordillera Volcánica Central bevaringsområde (ACCVC)
Pacífico Central bevaringsområde (ACOPAC)
Arenal Huetar Norte bevaringsområde (ACA-HN)
Amistad Pacífico bevaringsområde (ACLA-P)
Amistad Caribe bevaringsområde (ACLA-C)


== Eksterne lenker ==
Áreas de Conservación hos SINAC
Erich Tschermak-Seysenegg

Erich Tschermak von Seysenegg (født 15. november 1871 i Wien, død 11. oktober 1962 samme sted) var en østerriksk botaniker og genetiker som i 1900 gjenoppdaget munken Gregor Mendels bortglemte arvelighetsregler.
Tschemak hadde selv begynt å utforske hhvordan erteplanter arver forskjellige egenskaper, da han på biblioteket kom over en henvisning til Mendels rapport. Det merkelige er at ytterligere to forskere samtidig rettet oppmerksomheten mot Mendels artikler.
Tschermak fortsatte en lysende karriere som plantegenetiker og utviklet blanr annet såkalt Hanna-Kargyn-havre, hybrider mellom hvete og rug, og en rasktvoksende og sykdomsresistent havrehybrid.


== Referanser ==
Carl Correns

Carl Erich Franz Joseph Correns (født 19. september 1864 i München, død 14. februar 1933 i Berlin) var en tysk botaniker og genetiker; far til Carl Wilhelm Correns.
Correns ble ekstraordinær professor i Tübingen i 1899, i Leipzig i 1902 og ordinær professor i Münster i 1909. Han ble i 1914 første direktør ved forskningsinstituttet for biologi i Dahlem (Berlin) og i 1920 professor i biologi ved Berlins universitet.
Correns var blant videreutviklerne av Mendels arvelover i 1900. Han var en framstående eksperimentell morfolog og genetiker. Fra grunnleggelsen i 1909 var han medutgiver av "Zeitschrift für induktive Abstammungs- und Vererbungslehre".


== Verker i utvalg ==
G. Mendels Regel über das Verhalten der Nachkommenschaft der Rassenbastarde, Berichte der Deutschen Botanischen Gesellschaft 18 (1900), 158-168
Über Levkojenbastarde – Zur Kenntnis der Grenzen der Mendelschen Regeln, Botanisches Centralblatt 84 (1900), 1-16
Experimentelle Untersuchungen über die Entstehung der Arten auf botanischem Gebiet, Archiv für Rassen- und Gesellschafts-Biologie 1 (1904), 27-52
Die Bestimmung und Vererbung des Geschlechtes, nach Versuchen mit höheren Pflanzen, Verhandlungen der Gesellschaft Deutscher Naturforscher und Ärzte 1907, 794-802
Zur Kenntnis der Rolle von Kern und Plasma bei der Vererbung, Zeitschrift für induktive Abstammungs- und Vererbungslehre 1 (1909), 291-328
Gesammelte Abhandlungen zur Vererbungswissenschaft aus periodischen Schriften 1899-1924, Berlin, Julius Springer 1924.
Experimentelle Untersuchungen über die Gynodioecie (1904)
Die Bestimmung und Vererbung des Geschlechts nach neuen Versuchen mit höheren Pflanzen (1907)
Zur Kenntnis der Geschlechtsformen polygamer Blutenpflanzen etc. (1-2, 1907-08)
Die neuen Vererbungsgesetze (1912)


== Referanser ==
Anton Djupvik

Anton Olai Normann Ingebrigtsen Djupvik (født 6. juni 1881 i Ofoten, død 24. mars 1951) var en norsk politiker og stortingsrepresentant for Venstre. Han var utdannet på Tromsø lærerhøyskole med eksamen fra 1901. Han virket som lærervikar i Kabelvåg i Vågan kommune, lærer på Fauske folkeskole 1902-1950 og gårdbruker på Leivset også på Fauske.


== Arbeid og virke ==


=== Politiske verv ===
Djupvik var medlem Fauske kommunestyre i periodene 1916-1919, 1922-1925, 1930-1931, 1931-1934, 1934-1937, 1937-1941. 
Han satt som stortingsrepresentant for Venstre i følgende perioder:

Representant nr. 1 for Nordland fylke 3. krets, Søndre Salten, 1919 - 1921, V.
Vararepresentant nr. 1 for Nordland, 1922 - 1924
Representant nr. 6 for Nordland, 1925 - 1927
Representant nr. 6 for Nordland, 1928 - 1930
Representant nr. 5 for Nordland, 1931 - 1933
Vararepresentant nr. 1 for Nordland, 1934 - 1936
Vararepresentant nr. 1 for Nordland, 1937 - 1945
Representant nr. 5 for Nordland, 1945 – 1949Han var formann i Sosialkomiteen fra 13. desember 1945 til 10. januar 1950.


=== Offentlige verv ===
Djupvik hadde følgende offentlige verv:

Formann Ligningsnemnda, Fauske 1912-1918
Varamedlem Boikottdomstolen 1932-1942
Medlem A/S Vinmonopolets råd 1932-1949
Varamedlem Bestyrelsen for Norges Bank, avdeling Bodø 1945-1950
Varamedlem Kringkastingens programråd 1945-1949
Nestformann Representantskapet for A/S Norsk Jernverk 1946-1951
Medlem Fauske menighetsråd


=== Tillitsverv i Venstre ===
Medlem av  gruppestyret for Venstre fra 4. desember 1945 til 10. januar 1950, formann i Søndre Salten kretsvenstrelag 1917-1921 og formann Nordland fylkes Venstrelag 1922-1945.


=== Tillitsverv i organisasjoner ===
Formann Styret for Fineid kooperative handelsforening 1937-1945


=== Andre administrative verv ===
Formann Representantskapet for A/S Fauske Lysverk 1934-1951
Formann Styret for Saltens Rutebiler A/S 1937-1945
Formann Forstanderskapet ved Fauske private realskole


== Referanser ==


== Kilder ==
Stortingets representanter og komiteer


== Eksterne lenker ==
(no) Anton Djupvik hos Stortinget 
(no) Anton Djupvik hos Norsk senter for forskningsdata
I Have Dreamed

«I Have Dreamed» er en amerikansk sang fra Rodgers' og Hammersteins musikal The King and I (1951). I den originale Broadway-oppsetningen ble den framført av Doretta Morrow and Larry Douglas i rollene som Tuptim og Lun Tha.Den har siden blitt en standardsang, med mange artister som har gjort innspillinger av den. Melodien har blitt anklaget for å ha likheter med Alfred Newmans «The Hill of the Brilliant Green Jade», fra filmen The Keys of the Kingdom (1944) med Gregory Peck i hovedrollen,  selv om bare syv noter er de samme.
I musikalen synger rollefigurene Lun Tha og Tuptim over hvordan de har drømt om at deres ekte kjærlighet blomstrer, mens de forbereder seg på å flykte fra kongens pallast. Dette er i kontrast til den [subdued] stemningen i sangen «We Kiss in a Shadow», da de frykter at kongen vil få vite om deres kjærlighet.
«I Have Dreamed» ble tilføyd under musikalens prøveoppsetninger utenbys. Sangen ble innspilt til soundtracket fra filmatiseringen i 1956, men ingen opptak ble filmet hvor «I Have Dreamed»  ble framført, bare som ledsagende musikk forut for «We Kiss in a Shadow»-sekvensen. «I Have Dreamed» er derimot med på soundtrackalbumet.


== Nynorsk versjon ==
Hartvig Kiran har skrevet en nynorsk tekst. Tittelen er «Eg har drøymt».


=== Innspilling ===
Sidsel Ryen  og Atle Merton. Utgitt på LP-platen The King and I (Nor-Disc LPNES 9) i 1966.


== Referanser ==
Samtalelag

Samtalelag (eller samtaleforening) var en type lokalforening der ulike temaer i samtiden ble debattert. Mange slike foreningene ble stiftet de siste tiårene av 1800-tallet, og typisk var det unge mennesker som var medlemmer.


== Historisk bakgrunn ==


=== Sosiale og økonomiske endringer ===
Endringene som skjedde på Bygde-Norge på siste halvdel av 1800-tallet er av historikere kalt det store hamskiftet. Urbanisering og produktivitetsøkning i landbruket skapte en mer spesialisert arbeidsdeling og markedsorientert økonomi. Standssamfunnet ble gradvist oppløst og nye samværsformer og kulturformer oppstod. Leseferdigheten blant folk flest ble forbedret, det ble etablert folkebiblioteker og stadig flere aviser ble gitt ut. Dette gjorde at samtidens store spørsmål kom nærere, og folkelige bevegelser utfordret embetsmannsstaten og datidens autoritetspersoner.


=== Sjønstå samtalelag som eksempel ===
Sjønstå i Fauske kommune i Nordland var en bygd som vokste frem på 1880-tallet som et resultat av etablering av omlastingsterminal for Sulitjelmabanen. Her ble Sjønstå samtelelag stiftet den 12. oktober 1902. Den første formann var lærer og senere Venstre-politiker Anton Djupvik. Laget hadde 10 formålsparagrafer og de to første paragrafene var som følgende:
§1 - Lagets formål er ved samtale, diskusjon, smaa foredrag o.l. at paa bedste maate opdrage, belære og oplyse hverandre med de midler og evner, der står til raadighet.
§2 - Paa mødene kan alslags temaer behandles, som holdes inden anstændighetens grænse. Samtidig bør underholdningen ledes i saadan retning, at alle kan være interesserte.Til det første møte hadde Djupvik valgt temaet: «Ungdomsfornøielser». Etter åpningsinnlegget fulgte debatt som ble protokollført. Andre temaer som ble debattert var: «Skjønnhets-sans», «Hvorledes vil du feire julen?», «Unnselighet», «Hvordan kan vi i «arbeiderklassen» nå opp til en stærkere stilling i samfundet?», «Høflighet» og «Hva bør tilraades i giftespørgsmaal ved valg av ægteviede?».


== Se også ==
Omvikdalen samtalelag


== Referanser ==


== Eksterne lenker ==
Leinstrand samtalelag - Om stemmerettessaken - dramatisering
Ditt smil

«Ditt smil» er en norsk sang. Melodi og tekst ble skrevet av Anne Grete Preus. Den var ett av bidragene til Melodi Grand Prix 1984, den norske uttagingen til Eurovision Song Contest 1984 i Luxembourg.
Sangen ble framført på norsk av Hilde Heltberg. Den endte på en syvendeplass med 17 poeng.


== Innspilling ==
Hilde Heltberg. Utgitt på singlen Studio B BSG 117 i 1984.


== Referanser ==
Jeanne d’Arc (sang)

«Jeanne d'Arc» er en norsk sang. Melodien ble skrevet av Alf Emil Eik og teksten ble skrevet av Gregers Lundh. Den var ett av bidragene til Melodi Grand Prix 1984, den norske uttagingen til Eurovision Song Contest 1984 i Luxembourg. 
Den ble framført på norsk av Cathy Ryen. Den endte på en åttendeplass med 15 poeng.


== Innspilling ==
Cathy Ryen. Utgitt på singlen BSG 118 i 1984. Arrangert av Pete Knutsen.


== Referanser ==
Lenge siden nå

«Lenge siden nå» er en norsk sang. Melodi og tekst ble skrevet av Bjørn Aslaksen og Henrik Jacobsen. Den var ett av bidragene til Melodi Grand Prix 1984, den norske uttagingen til Eurovision Song Contest 1984 i Luxembourg.
Sangen ble framført på bergensk av Ove Thue. Den endte på en tiendeplass med elleve poeng.


== Innspilling ==
Ove Thue. Utgitt på singlen Hot Line HS 116 i 1984.


== Referanser ==
Chelsea Grin (EP)

Chelsea Grin er den første utgivelsen fra det amerikanske bandet Chelsea Grin. EP-en ble utgitt 27. juli 2008.


== Sporliste ==
«Crewcabanger» – 3:43
«Anathema of the Sick» – 3:31
«Cheyne Stokes» - 2:36
«Disgrace» - 2:34
«Lifeless» - 2:19
«Recreant» - 3:30


== Eksterne lenker ==
(en) Chelsea Grin på Discogs 
(en) Chelsea Grin på Discogs 
(en) Chelsea Grin på MusicBrainz
Forholdsmessighetsprinsippet

Forholdsmessighetsprinsippet, også kalt proporsjonalitetsprinsippet eller proporsjonalitetsgrunnsetningen, brukes innen rettsvitenskapen om prinsipper både i strafferetten, forvaltningsretten, EU/EØS-retten og asylretten.
I strafferetten går forholdsmessighetsprinsippet ut på at det skal være et rimelig forhold mellom straffen, gjerningspersonens skyld, og grovheten av den begåtte handlingen. I forvaltningsretten henspiller forholdsmessighetsprinsipp på flere ulike forhold;

En forholdsmessig vurdering i forvaltningen dreier seg om ekstra tyngende eller inngripende tiltak kan være uforholdsmessige.
En annen forholdsmessighetsvurdering i forvaltningen knytter seg til om vilkårene som knytter seg til et begunstigende forvaltningsvedtak er forholdsmessige.
En tredje forholdsmessighetsvurdering i forvaltningen gjelder avveiningene som er gjort under forvaltningens skjønnsutøvelse. Hvis forvaltningen overser eller ignorerer et relevant hensyn, eller legger overdreven vekt på et perifert hensyn, kan avgjørelsen bli uforholdsmessig.
En fjerde forholdsmessighetsvurdering i forvaltningen angår resultatet av forvaltningsvedtaket og vedtakets konsekvenser. Forvaltningsvedtak kan bli uforholdsmessig inngripende dersom forvaltningen griper til hardere lut enn nødvendig slik at det ikke blir samsvar mellom mål og midler. Det er ikke omstridt at domstolene kan kontrollere de tre første betydningene av forholdsmessighetsprinsippet. Mens forholdsmessighetsprinsippet i denne betydningen er en intern pliktregel for forvaltningen, er det delte meninger om hvor langt en domstol kan gå i å sette et slikt vedtak tilside som ugyldig.I EU/EØS-retten er forholdsmessighetsprinsippet en skranke for tiltak som gjør inngrep i EØS-avtalens fire friheter.Forholdsmessighetsprinsippet i asylretten har særlig to elementer; jo alvorligere krenkelser som realistisk sett vil kunne inntreffe hvis en flyktning vender tilbake til sitt hjemland, jo lavere risiko vil måtte anses som tilstrekkelig for å utløse beskyttelse, og jo høyere risiko det er for forfølgelse hvis et bestemt, plausibelt faktum legges til grunn, jo større grunn er det til å la tvil om faktum komme asylsøkeren til gode.


== Referanser ==
Mrs. Thompson

«Mrs. Thompson» er en norsk popsang som er komponert av Dag Kolsrud, Kaare Skevik jr. og P.G. Roness. Sangen ble framført av gruppa Just 4 Fun og representerte Norge i Eurovision Song Contest 1991. Der ble den nummer 17 av 22.


== Bakgrunn ==
Sangen er det eneste norske Eurovision-bidraget som ikke har deltatt i Melodi Grand Prix. Årsaken var at NRK avlyste den norske finalen med begrunnelsen av at de innsendte låtene var for dårlige. I stedet ble «Mrs. Thompson» laget på bestilling av NRK og valgt ut til å representere Norge i Eurovision Song Contest 1991 i Roma 4. mai. Låten ble framført av kvartetten Just 4 Fun, bestående av Hanne Krogh, Marianne Antonsen, Jan Groth og Eiríkur Hauksson.


== Eurovision Song Contest ==
«Mrs. Thompson» ble framført som det 14. bidraget i den internasjonale finalen i Roma, med Pete Knutsen som dirigent. Tross en livlig framføring og opptreden, klarte ikke det norske bidraget å samle mer enn 14 poeng. Seks av poengene kom fra Island, hjemlandet til Eiríkur Hauksson. Norge ble nummer 17 av 22 i konkurransen.Poeng
Oversikt over poeng til «Mrs. Thompson» i Eurovision Song Contest 1991
Før musepekeren over flagget for å se navnet på landet. Land som ikke ga poeng til Norge, er ikke med i oversikten.


== Første på CD ==
Sangen ble gitt ut på singel av Sonet i 1991, der også den engelske versjonen, «Mrs. Thompson», ble inkludert. Sangen ble dessuten gitt ut på kassett og CD. Dette var første gang et norsk Eurovision Song Contest-bidrag ble utgitt på CD-plate. 
«Mrs. Thompson» lå til sammen tre uker på Norsktoppen, hvorav to uker på andreplass i ukene før Eurovision Song Contest og én uke på tredjeplass etter finalen.


== Referanser ==
Norges ambassade i Damaskus

Norges ambassade i Damaskus huser den norske ambassadør til landet Syria der Damaskus er hovedstad.
Norge og Syria etablerte bilaterale forbindelser i 1948. Det var da sendemannen stasjonert ved Norges ambassade i Kairo som var sideakkreditert til Damaskus.  Fra 1986 var også Norges ambassade i Beirut flyttet til Damaskus.


== Sendemenn ==
1984–1987 Aage Fredrik Bothner fra Kairo
1988–1992 Knut Mørkved fra Kairo
1992–1995 Per Thelin Haugestad fra KairoNorge etablerte fikk egen ambassadebygning i 1993 og oppgradering til ambassadørnivå.

1994–1998 Odd Wibe
1998–2001 Vigleik Eide
2002–2006 Svein SevjeDen 4. februar 2006 ble ambassaden angrepet og brent ned. Også den danske ambassaden ble brent, dette i sammenheng med Muhammedkarikaturene i Jyllands-Posten publisert den 30. september 2005. 
I november 2006 ble det kjent at Syria skulle erstatte tapet med åtte millioner kroner.
2006–2008 Hans Wilhelm LongvaAmbassaden ble stengt på grunn av krigingen i april 2012. Stasjonssjef var på den tiden Aud Lise Norheim som også hadde vært det omkring 1990. Norges representasjon i Syria har siden vært gjort fra Norges ambassade i Beirut, Libanon. 


== Referanser ==


== Eksterne lenker ==
http://www.norway-sy.org/Norsk/ Arkivert 14. juni 2015 hos Wayback Machine.